






















I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Olfen 23,2 mg/g gelis


2.	KOKYBINĖ IR KIEKYBINĖ SUDĖTIS

1 g gelio yra diklofenako, 23,2 mg diklofenako dietilamino pavidalu, atitinkančio 20 mg diklofenako natrio druskos.

Pagalbinės medžiagos, kurių poveikis žinomas
1 g gelio yra 54 mg propilenglikolio (E1520), 0,2 mg butilhidroksitolueno (E321) ir 1 mg kvapiųjų medžiagų (sudėtyje yra 0,15 mg/g benzilo alkoholio, citralio, citronelolio, kumarino, eugenolio, farnezolio, geraniolio, d-limoneno ir linalolio).

Visos pagalbinės medžiagos išvardytos 6.1 skyriuje.


3.	FARMACINĖ FORMA

Gelis. 
Baltos arba beveik baltos spalvos homogeniškas gelis.


4.	KLINIKINĖ INFORMACIJA

4.1	Terapinės indikacijos

Suaugusiesiems ir 14 metų bei vyresniems paaugliams

Lokaliam simptominiam skausmo malšinimui esant ūminiams įtempimams, patempimams ar sumušimams po bukos traumos.

14 metų ir vyresniems paaugliams vaistinis preparatas skirtas trumpalaikiam gydymui. 


4.2	Dozavimas ir vartojimo metodas


Dozavimas
Suaugusieji ir vyresni kaip 14 metų paaugliai

Olfen reikia vartoti 2 kartus per parą (geriausia ryte ir vakare). 
Priklausomai nuo gydomos pažeistos vietos dydžio - nuo vyšnios iki graikiško riešuto dydžio gelio kiekio, atitinkančio 1-4 g gelio (23,2-92,8 mg diklofenako dietilamino), kuris atitinka 20-80 mg diklofenako natrio druskos. Tokio gelio kiekio užtenka apie 400-800 cm2 odos plotui gydyti. 

Didžiausia paros dozė yra 8 g gelio, kuris atitinka 185,6 mg diklofenako dietilamino (atitinkančio 160 mg diklofenako natrio druskos).

Vartojimo trukmė priklauso nuo simptomų bei pagrindinės ligos. Be gydytojo patarimo Olfen negalima vartoti ilgiau kaip 1 savaitę.

Jeigu per 3-5 dienas simptomai nepagerėja arba net pablogėja, būtina gydytojo konsultacija. .

Ypatingos populiacijos

Senyviems pacientams
Dozės keisti nereikia. Dėl galimo nepageidaujamo poveikio, senyvus pacientus reikia atidžiai stebėti.

Pacientams, kurių inkstų funkcija sutrikusi
Pacientams, kurių inkstų funkcija sutrikusi, dozės koreguoti nereikia.

Pacientams, kurių kepenų funkcija sutrikusi
Pacientams, kurių kepenų funkcija sutrikusi, dozės koreguoti nereikia.

Vaikų populiacija
Vaikai ir paaugliai (jaunesni negu 14 metų)
Pakankamai duomenų apie vaistinio preparato saugumą ir veiksmingumą vaikams ir paaugliams iki 14 metų nėra (žr. 4.3 skyrių).

14 metų ir vyresni paaugliai
Jeigu 14 metų ir vyresniems paaugliams vaistinio preparato reikia vartoti ilgiau kaip 7 paras skausmo malšinimui arba jeigu simptomai pasunkėja, reikia informuoti pacientą (ar jo tėvus), kad kreiptųsi į gydytoją.

Vartojimo metodas
Vartoti ant odos. 

Gelis plonai užtepamas ant pažeistų kūno vietų ir švelniai įtrinamas į odą. Po to, rankas reikia nušluostyti, pavyzdžiui, popierine servetėle, tuomet nusiplauti, nebent tai yra ta sritis, kurią reikia gydyti.
Jei netyčia užtepama per daug gelio, gelio perteklių reikia nuvalyti popieriniu rankšluosčiu. 
Popierinį rankšluostį reikia išmesti į buitines atliekas, kad nepanaudotas produktas nepatektų į vandens aplinką.

Prieš aprišant tvarsliava reikia leisti geliui ant odos keletą minučių nudžiūti.

4.3	Kontraindikacijos

· Padidėjęs jautrumas veikliajai ar bet kuriai 6.1 skyriuje nurodytai pagalbinei medžiagai.
· Anksčiau pasireiškusios padidėjusio jautrumo reakcijos, tokios kaip astma, bronchų spazmas, dilgėlinė, ūminis rinitas arba angioedema pavartojus acetilsalicilo rūgšties ar nesteroidinių vaistinių preparatų nuo uždegimo (NVNU).
· Vartojimas ant atvirų žaizdų, gleivinių, jei yra odos uždegimas arba infekcija bei egzema.
· Vartojimas paskutiniuoju nėštumo trimestru (žr 4.6 skyrių).
· Vartojimas vaikams ir paaugliams iki 14 metų.

4.4	Specialūs įspėjimai ir atsargumo priemonės

Negalima atmesti galimybės, kad vartojant diklofenako gelio ant didelio odos ploto arba ilgą laiką, gali pasireikšti sisteminis nepageidaujamas poveikis, todėl gelį atsargiai turėtų vartoti pacientai, kurių inkstų, širdies ar kepenų veikla yra susilpnėjusi, taip pat pacientai, sergantys skrandžio ar dvylikapirštės žarnos opalige (žr. vaistinio preparato informaciją apie sistemines diklofenako formas).

Olfen galima vartoti tik ant sveikos ir nepažeistos odos. Vaistinio preparato neturi patekti į akis arba ant gleivinės, jo negalima vartoti per burną.

Vietinio diklofenako galima naudoti su neokliuziniais tvarsčiais; bet negalima naudoti su oro nepraleidžiančiu okliuziniu tvarsčiu (žr. 5.2 skyrių).




Jeigu per 3-5 dienas simptomai nepagerėjo arba net pablogėjo, reikia pasitarti su gydytoju.

Pacientams, kurie serga astma, šienlige, nosies gleivinės patinimu (vadinamaisiais nosies polipais) ar lėtinėmis obstrukcinėmis plaučių ligomis, lėtinėmis kvėpavimo takų infekcijomis (ypač susijusiomis su į šienligę panašiais simptomais), taip pat pacientams, kuriems yra padidėjęs jautrumas skausmą malšinantiems vaistiniams preparatams ir bet kuriems vaistiniams preparatams nuo reumato, yra didesnė rizika pasireikšti astmos priepuoliui (vadinamasis analgetikų netoleravimas ar analgetinė astma), vietiniam odos arba gleivinių patinimui (taip vadinama Kvinkės edema) arba dilgėlinei, negu kitiems Olfen gydomiems pacientams.

Šiems pacientams Olfen gali būti vartojamas tik laikantis tam tikrų atsargumo priemonių (pasirengus kritinei situacijai) ir tiesiogiai gydytojo priežiūrai. Tai taikoma taip pat pacientams, kuriems kitoms medžiagoms pasireiškia alerginės odos reakcijos, niežulys arba dilgėlinė.

Jei vartojant Olfen atsiranda odos išbėrimas, gydymą reikia nutraukti.

Vartojimo metu gali atsirasti jautrumas šviesai ir pasireikšti odos reakcijas po saulės spinduliųpoveikio.

Reikia imtis apsaugos priemonių, kad vaikai negalėtų liesti geliu tepamų odos plotų.
 
Olfen sudėtyje yra butilhidroksitolueno, kuris gali sukelti vietinių odos reakcijų (pvz., kontaktinį dermatitą) ar sudirginti akis ir gleivinę.

Viename šio vaistinio preparato grame yra 54 mg propilenglikolio.

Šio vaistinio preparato kvapiosios medžiagos sudėtyje yra benzilo alkoholio (0,15 mg/g gelio), citralio, citronelolio, kumarino, eugenolio, farnezolio, geraniolio, d-limoneno, linalolio, šios medžiagos gali sukelti alerginių reakcijų. Be to, benzilo alkoholis gali sukelti lengvą vietinį sudirginimą. 

4.5	Sąveika su kitais vaistiniais preparatais ir kitokia sąveika

Kai diklofenakas vartojamas vietiškai, dėl nedidelės sisteminės absorbcijos sąveikos su kitais vaistiniais preparatais rizika yra maža.

4.6	Vaisingumas, nėštumo ir žindymo laikotarpis

Sisteminė vietiškai vartojamo diklofenako koncentracija būna mažesnė, nei vartojant geriamąsias farmacines formas. Remiantis gydymo kitais sisteminio poveikio NVNU patirtimi, rekomenduojama laikytis tolesnių nurodymų.

Nėštumas 
Prostaglandinų sintezės slopinimas gali neigiamai veikti nėštumą ir (arba) embriono ar vaisiaus vystymąsi. Epidemiologinių tyrimų duomenimis, nėštumo pradžioje vartojami prostaglandinų sintezės inhibitoriai didina persileidimo, širdies formavimosi ydos ir įgimtos eventracijos (gastroschisis) riziką. Absoliuti kardiovaskulinių formavimosi ydų rizika padidėja nuo mažiau kaip 1 % iki maždaug 1,5 %. Manoma, kad rizikos padidėjimas siejamas su  doze ir  vartojimo trukme. Nustatyta, kad gyvunams prostaglandinų sintezės inhibitoriai dažnina vaisiaus netekimą prieš embriono implantacijos ir po jos bei  embriono ar vaisiaus žuvimus. Gyvūnams organogenezės laikotarpiu vartojami prostaglandinų sintezės inhibitoriai didina įvairių formavimosi ydų, įskaitant kardiovaskulines, riziką. 

Pirmąjį ir antrąjį nėštumo trimestrą diklofenako vartoti negalima, nebent tai neabejotinai būtina. Jeigu diklofenaką vartoja moteris, ketinanti pastoti arba pirmojo ar antrojo nėštumo trimestro metu, dozė turi būti kuo mažesnė ir gydymo trukmė turi būti kiek įmanoma trumpesnė.

Trečiąjį nėštumo trimestrą visi prostaglandinų sintezės inhibitoriai
vaisiui gali sukelti: 
- toksinį poveikį širdžiai ir plaučiams (priešlaikinį arterinio latako užsidarymą ir plaučių hipertenziją);
- inkstų funkcijos sutrikimą, kuris gali progresuoti iki inkstų nepakankamumo su oligohidramnionu;
nėštumo pabaigoje motinai ir naujagimiui gali:
- ilginti kraujavimo trukmę, dėl antiagregacinio poveikio, kuris gali pasireikšti net vartojant labai mažą dozę;
- slopinti gimdos susitraukimus, dėl to gimdymas gali būti pavėluotas arba gali pailgėti gimdymo trukmė.

Dėl to trečiąjį nėštumo trimestrą diklofenako vartoti draudžiama.

Žindymas 
Nedidelis diklofenako kiekis išsiskiria į motinos pieną. Vis dėlto Olfen vartojant terapinėmis dozėmis poveikis žindomam kūdikiui nėra tikėtinas. Kontroliuojamų tyrimų su žindyvėmis trūksta, todėl žindymo laikotarpiu šio vaistinio preparato galima vartoti tik patarus sveikatos priežiūros specialistui. Tokiu atveju Olfen geliu negalima tepti žindyvių krūtų, didelių odos plotų ar vartoti ilgai (žr. 4.4 skyrių).

4.7	Poveikis gebėjimui vairuoti ir valdyti mechanizmus

Vietinis diklofenako vartojimas gebėjimo vairuoti ir valdyti mechanizmus neveikia arba veikia nereikšmingai.

4.8	Nepageidaujamas poveikis

Nepageidaujamo poveikis toliau suskirtytas pagal organų sistemų klases ir dažnį. Dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

	Organų sistemų klasė
	Nepageidaujamos reakcijos ir jų dažnis

	Infekcijos ir infestacijos
	Labai retas: pustulinis išbėrimas.

	Imuninės sistemos sutrikimai
	Labai retas: padidėjęs jautrumas (įskaitant dilgėlinę), angioneurozinė edema.

	Kvėpavimo sistemos, krūtinės ląstos ir tarpuplaučio sutrikimai
	Labai retas: astma.

	Virškinimo trakto sutrikimai 
	Labai retas: skundai dėl sutrikusio virškinimo.

	Odos ir poodinio audinio sutrikimai
	Dažnas: dermatitas (įskaitant kontaktinį dermatitą), odos išbėrimas, eritema, egzema, niežėjimas.
Nedažnas: pleiskanojimas, odos dehidratacija, edema.
Retas: pūslinis dermatitas.
Labai retas: padidėjusio jautrumo šviesai reakcija.
Nežinomas: deginimo pojūtis vartojimo vietoje, sausa oda.



Jei gelis vartojamas dideliam odos plotui ilgą laiką, negalima visiškai paneigti sisteminio šalutinio poveikio (pvz.: inkstų, kepenų, virškinimo trakto šalutinis poveikis, sisteminės padidėjusio jautrumo reakcijos), kuris gali atsirasti vartojant sisteminiu būdu vaistinių preparatų, kurių sudėtyje yra diklofenako.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Vietiškai vartojamo diklofenako sisteminė absorbcija yra maža, todėl perdozavimas mažai tikėtinas. 



Nepageidaujamas poveikis, panašus į stebimą po sisteminio diklofenako perdozavimo, gali atsirasti netyčia nurijus vietiniam vartojimui skirto diklofenako (1 tūbelė 100 g vaistinio preparato atitinka 2320 mg diklofenako dietilamino, atitinkančio 2000 mg diklofenako natrio druskos).

Atsitiktinai nurijus ir pasireiškus  reikšmingų sisteminių nepageidaujamų reakcijų, reikia pradėti taikyti bendrąsias gydymo priemones, kurių skiriama perdozavus nesteroidinių vaistinių preparatų nuo uždegimo. Gali būti tikslinga išplauti skrandį ir vartoti aktyvintosios anglies, ypač jei po gelio nurijimo praėjo nedaug laiko.

Specifinio priešnuodžio nėra.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – lokaliai vartojami vaistiniai preparatai sąnarių ir raumenų skausmo malšinimui, priešuždegiminiai, lokaliai vartojami nesteroidiniai vaistiniai preparatai, ATC kodas – M02AA15.

Veikimo mechanizmas
Diklofenakas yra stiprus nesteroidinis vaistinis preparatas nuo uždegimo. Jo terapinis veiksmingumas daugiausiai siejamas su prostaglandinų sintezės slopinimu veikiant fermentui ciklooksigenazei-2 (COX-2). Standartiniuose uždegimo modeliuose su gyvūnais įrodyta, kad diklofenakas veikia slopindamas prostaglandinų sintezę. Žmogaus organizme diklofenakas mažina uždegimo sukeliamą skausmą, patinimą ir karščiavimą. Be to, diklofenakas grįžtamai slopina ADF ir kolageno sukeltą trombocitų agregaciją.

Klinikiniame tyrime su pacientais nustatyta, kad 23,2 mg/g diklofenako dietilamino druskos kiekis gelyje kliniškai patikimai ir statistiškai reikšmingai sumažina skausmą (judesių metu) per tris dienas nuo gydymo pradžios palyginti su placebo grupe. Be to, per pirmas tris gydymo dienas gelis reikšmingai pagerino pėdos sąnario funkcionavimą. 

5.2	Farmakokinetinės savybės

Absorbcija
[bookmark: OLE_LINK8][bookmark: OLE_LINK7]Per odą absorbuoto diklofenako kiekis proporcingas Olfen gelio sąlyčio su oda trukmei, gydomos srities plotui, ir priklauso nuo pavartoto gelio bendros dozės bei odos drėgnumo. Po lokalaus Olfen pavartojimo ant plaštakos ir kelio sąnario veiklioji medžiaga absorbuojama per odą ir nustatoma plazmoje ir audiniuose skirtinga koncentracija, priklausomai nuo difuzijos laipsnio ir vartojimo vietos. Pagal diklofenako ir jo hidroksilintų metabolitų eliminaciją inkstuose nustatyta, kad absorbuojama maždaug 6 % lokaliai ant 500 cm2odos ploto pavartotos 2,5 g diklofenako gelio dozės palyginti su per burną pavartoto diklofenako natrio druskos kiekiu. Dėl depo efekto odoje, veikliosios medžiagos atsipalaidavimas bei patekimas į gilesnius audinius ir plazmą vyksta vėliau ir trunka ilgiau. Taikant dengiamuosius tvarsčius (10 valandų) diklofenako absorbciją per odą suaugusiesiems galima padidinti tris kartus (pagal koncentraciją kraujo serume).

Pasiskirstymas
99,7 % diklofenako prisijungia prie kraujo serumo baltymų, ypač albumino (99,4 %). Po diklofenako gelio pavartojimo plazmoje susikaupiančio kiekio nepakanka stebimo terapinio veiksmingumo paaiškinimui, ir labiau panašu, kad tai priklauso nuo reikšmingai didesnės veikliosios medžiagos koncentracijos vartojimo vietoje. Dėl savo savybių (trumpo pusinės eliminacijos laiko, mažos pKa reikšmės, mažo pasiskirstymo tūrio ir stipraus prisijungimo prie baltymų) diklofenakas pasižymi afinitetu audiniams, kuriuose yra uždegimas. 
Diklofenakas labiau patenka ir pasiskirsto uždegimo apimtuose audiniuose, kuriuose jo aptinkama koncentracija iki 20 kartų didesnė negu plazmoje.

Biotransformacija
Biotransformacijos metu dalis nepakitusių diklofenako molekulių prijungiama prie gliukurono rūgšties, tačiau didžiausia dalis vienkartinio ir kartotinio hidroksilinimo metu paverčiama keliais fenolio metabolitais, kurie vėliau paverčiami gliukuronidų konjugatais. Du iš šių fenolio metabolitų yra biologiškai aktyvūs, tačiau veikia daug silpniau nei diklofenakas.

Eliminacija
Bendras sisteminis diklofenako klirensas iš plazmos yra 263 ± 56 ml/min. Galutinis pusinės eliminacijos iš plazmos laikas yra 1 - 2 valandos. Keturių metabolitų, iš jų dviejų aktyvių, pusinės eliminacijos iš plazmos laikas taip pat trumpas, t. y. 1- 3 val. Vieno metabolito ‒ 3'-hidroksi-4'-metoksidiklofenako pusinės eliminacijos laikas yra ilgesnis, tačiau šis metabolitas beveik neaktyvus. Diklofenakas ir jo metabolitai šalinami iš organizmo daugiausia su šlapimu.

Pacientų apibūdinimas
Manoma, kad pacientų, kurių inkstų funkcija sutrikusi, organizme diklofenakas ir jo metabolitai nesusikaupia. Lėtiniu hepatitu arba kompensuota kepenų ciroze sergančių pacientų organizme diklofenako kinetika ir metabolizmas vyksta taip pat, kaip nesergančių kepenų ligomis pacientų organizme.

5.3	Ikiklinikinių saugumo tyrimų duomenys

Įprastų farmakologinio saugumo, genotoksiškumo ir kancerogeniškumo ikiklinikinių tyrimų duomenys specifinio pavojaus žmogui nerodo, išskyrus tuos, kurie aprašyti kituose PCS skyriuose. Atliekant diklofenako kartotinių dozių toksiškumo tyrimus su gyvūnais daugiausiai nustatyti virškinimo trakto pažeidimai ir opos. Dviejų metų trukmės diklofenako toksiškumo tyrimais su žiurkėmis nustatytas nuo dozės priklausantis širdies kraujagyslių trombozinių pakitimų padažnėjimas.

Toksinio poveikio reprodukcijai tyrimai su gyvūnais nustatė, kad duodamas sisteminis diklofenakas sukėlė ovuliacijos slopinimą triušių patelėms, implantacijos ir ankstyvojo embrioninio vystymosi sutrikimus žiurkėms. Nuo diklofenako pailgėdavo nėštumo ir vaikavimosi trukmė. Diklofenako embriotoksinis poveikis buvo tiriamas trijų rūšių gyvūnams (žiurkėms, pelėms ir triušiams). Nuo toksinių dozių vaikingoms patelėms žūdavo vaisius arba sulėtėdavo jo augimas. Sukaupti ikiklinikiniai duomenys rodo, kad diklofenakas teratogeniniu poveikiu nepasižymi. Netoksiškomis dozėmis patelėms skiriamas vaistinis preparats neturėjo įtakos postnataliniam palikuonių vystymuisi.

Diklofenakas kelia pavojų vandens aplinkai (žr. 6.6 skyrių).


6.	FARMACINĖ INFORMACIJA

6.1	Pagalbinių medžiagų sąrašas

Karbomeras
Kokoilo kaprilokapratas
Makrogolio cetostearilo eteris
Skystasis parafinas
Dietilaminas
Izopropilo alkoholis
Propilenglikolis (E1520)
Oleino rūgštis (E570)
Butilhidroksitoluenas (E321)
Kvapiosios medžiagos (sudėtyje yra benzilo alkoholio, citralio, citronelolio, kumarino, eugenolio, farnezolio, geraniolio, d-limoneno ir linalolio) 
Išgrynintas vanduo

6.2	Nesuderinamumas

Duomenys nebūtini.

6.3	Tinkamumo laikas

18 mėnesių

6.4	Specialios laikymo sąlygos

Laikyti ne aukštesnėje kaip 25 C temperatūroje.

Laikyti gamintojo dėžutėje, kad vaistinis preparatas būtų apsaugotas nuo šviesos.


6.5	Talpyklės pobūdis ir jos turinys 

Aliuminiu laminuota tūbelė su PE tarpikliu ir PP užsukamuoju dangteliu, kurioje yra 30 g, 50 g, 60 g, 100 g, 150 g arba 180 g gelio. 

Gali būti tiekiamos ne visų dydžių pakuotės.

[bookmark: OLE_LINK1]6.6	Specialūs reikalavimai atliekoms tvarkyti 

Šis vaistinis preparatas kelia pavojų aplinkai (žr. 5.3 skyrių).

Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Teva B.V.
Swensweg 5, 2031 GA Haarlem,
Nyderlandai


8.	REGISTRACIJOS PAŽYMĖJIMO NUMERIS (-IAI) 

LT/1/20/4613/001 – 30 g
LT/1/20/4613/002 – 50 g
LT/1/20/4613/003 – 60 g
LT/1/20/4613/004 – 100 g
LT/1/20/4613/005 – 150 g
LT/1/20/4613/006 – 180 g


9.	REGISTRAVIMO / PERREGISTRAVIMO DATA

Registravimo data 2020 m. rugsėjo 30 d.
Paskutinio perregistravimo data 2025 m. sausio 13 d.


10.	TEKSTO PERŽIŪROS DATA

2025 m. spalio 29 d.


Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos  sveikatos apsaugos ministerijos tinklalapyje https://vvkt.lrv.lt/lt/.





























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI






A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Merckle GmbH
Graf-Arco-Str.3
89079 Ulm
Vokietija


B.	TIEKIMO IR VARTOJIMO SĄLYGOS AR APRIBOJIMAI

Nereceptinis vaistinis preparatas.






























III PRIEDAS

ŽENKLINIMAS IR PAKUOTĖS LAPELIS
























A. ŽENKLINIMAS


INFORMACIJA ANT IŠORINĖS IR VIDINĖS PAKUOTĖS

KARTONO DĖŽUTĖ IR TŪBELĖ

1.	VAISTINIO PREPARATO PAVADINIMAS

Olfen 23,2 mg/g gelis
diklofenako dietilaminas

Suaugusiesiems, 14 metų ir vyresniems paaugliams


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

1 g gelio yra 23,2 mg diklofenako dietilamino, atitinkančio 20 mg diklofenako natrio druskos.


3.	PAGALBINIŲ MEDŽIAGŲ SĄRAŠAS

Pagalbinės medžiagos: karbomeras, kokoilo kaprilokapratas, makrogolio cetostearilo eteris, skystasis parafinas, dietilaminas, izopropilo alkoholis, propilenglikolis (E1520), oleino rūgštis (E570), butilhidroksitoluenas (E321), kvapiosios medžiagos (sudėtyje yra benzilo alkoholio, citralio, citronelolio, kumarino, eugenolio, farnezolio, geraniolio, d-limoneno ir linalolio), išgrynintas vanduo.

Daugiau informacijos žr. pakuotės lapelyje.


4.	FARMACINĖ FORMA IR KIEKIS PAKUOTĖJE

Gelis

30 g
50 g
60 g
100 g
150 g
180 g 


5.	VARTOJIMO METODAS IR BŪDAS (-AI)

Vartoti ant odos.
Prieš vartojimą perskaitykite pakuotės lapelį.

6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki {mm MMMM}


9.	SPECIALIOS LAIKYMO SĄLYGOS

Laikyti ne aukštesnėje kaip 25 C temperatūroje.
Laikyti gamintojo dėžutėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Teva B.V.
Swensweg 5, 2031 GA Haarlem,
Nyderlandai


12.	REGISTRACIJOS PAŽYMĖJIMO NUMERIS (-IAI) 

LT/1/20/4613/001 – 30 g
LT/1/20/4613/002 – 50 g
LT/1/20/4613/003 – 60 g
LT/1/20/4613/004 – 100 g
LT/1/20/4613/005 – 150 g
LT/1/20/4613/006 – 180 g


13.	SERIJOS NUMERIS 

Serija


14.	PARDAVIMO (IŠDAVIMO) TVARKA

Nereceptinis vaistas.


15.	VARTOJIMO INSTRUKCIJA

Suaugusiesiems ir 14 metų bei vyresniems paaugliams

Vietiniam skausmo malšinimui esant ūminiams įtempimams, patempimams ar sumušimams po bukos traumos.
Prieš vartojimą perskaitykite pakuotės lapelį.

16.	INFORMACIJA BRAILIO RAŠTU

Tik ant kartono dėžutės
Olfen 23,2 mg/g gelis 


17. UNIKALUS IDENTIFIKATORIUS – 2D BRŪKŠNINIS KODAS

Duomenys nebūtini. 


18. UNIKALUS IDENTIFIKATORIUS – ŽMONĖMS SUPRANTAMI DUOMENYS


Duomenys nebūtini.

























B. PAKUOTĖS LAPELIS

Pakuotės lapelis: informacija pacientui

Olfen 23,2 mg/g gelis
diklofenako dietilaminas
Suaugusiesiems, 14 metų ir vyresniems paaugliams

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti. 
· Jeigu norite sužinoti daugiau arba pasitarti, kreipkitės į vaistininką.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
· Jeigu per 3-5 dienas Jūsų savijauta nepagerėjo arba net pablogėjo, kreipkitės į gydytoją.


Apie ką rašoma šiame lapelyje?

1.	Kas yra Olfen ir kam jis vartojamas 
2.	Kas žinotina prieš vartojant Olfen 
3.	Kaip vartoti Olfen
4.	Galimas šalutinis poveikis 
5.	Kaip laikyti Olfen
6.	Pakuotės turinys ir kita informacija


1.	Kas yra Olfen ir kam jis vartojamas

Olfen sudėtyje yra veikliosios medžiagos diklofenako, kuris priklauso nesteroidinių vaistų nuo uždegimo (NVNU) grupei. 


Suaugusiesiems ir 14 metų ir vyresniems paaugliams
Vietiniam  skausmo malšinimui esant ūminiams įtempimams, patempimams ar sumušimams po bukos traumos.

Šis vaistas 14 metų ir vyresniems paaugliams skirtas vartoti trumpalaikiam gydymui.


2.	Kas žinotina prieš vartojant Olfen 

Olfen vartoti draudžiama:
· jeigu yra alergija diklofenakui arba bet kuriai pagalbinei šio vaisto medžiagai (jos išvardytos 6 skyriuje);
· jeigu Jums kada nors anksčiau pavartojus acetilsalicilo rūgšties arba kitų NVNU (pvz., ibuprofeno) buvo sutrikęs kvėpavimas (astma, bronchų spazmas), odos reakcijos (dilgėlinė), sloga, veido arba liežuvio patinimas;
· esant odos arba gleivinių atviroms žaizdoms, uždegimui arba infekcijai, taip pat sergant egzema;
· paskutiniuoju nėštumo trimestru (žr. sk. „Nėštumas“);
· jaunesniems kaip 14 metų vaikams ir paaugliams.

Įspėjimai ir atsargumo priemonės 
Pasitarkite su savo gydytoju arba vaistininku prieš pradėdami vartoti Olfen. 

Jums labiau tikėtini astmos priepuoliai (vadinamasis analgetikų netoleravimas ar analgetinė astma), vietinis odos arba gleivinių patinimas (taip vadinama Kvinkės edema) arba dilgėlinė, negu kitiems pacientams, jei sergate astma, šienlige, nosies gleivinės patinimu (vadinamaisiais nosies polipais) ar lėtinėmis obstrukcinėmis plaučių ligomis, lėtinėmis kvėpavimo takų infekcijomis (simptomais iš dalies panašiomis į šienligę) arba yra padidėjęs jautrumas kitiems skausmą malšinantiems vaistams ir bet kuriems vaistams nuo reumato.

Šiems pacientams Olfen galima vartoti tik laikantis tam tikrų atsargumo priemonių (pasiruošus teikti skubią pagalbą) ir tiesiogiai prižiūrint gydytojui. Tai taip pat tinka ir pacientams, kurie yra alergiški kitoms medžiagoms ir kuriems būna odos reakcijos, niežulys arba dilgėlinė.

Kai Olfen vartojama dideliam odos plotui ir ilgai gydyti, negalima paneigti galimo Olfen sisteminio šalutinio poveikio. Šie šalutinio poveikio reiškiniai yra panašūs į tuos, kurie gali pasireikšti vartojant kitus vaistus, kurių sudėtyje yra diklofenako. Todėl gelį atsargiai turėtų vartoti pacientai, kurių inkstų, širdies ar kepenų veikla yra susilpnėjusi, taip pat pacientai, sergantys skrandžio ar dvylikapirštės žarnos opalige.

Olfen galima vartoti tik ant nepažeistos ir sveikos odos. Venkite, kad nepatektų į akis bei kontakto su gleivinėmis. Gelio negalima vartoti per burną. 

Patepus geliu odą, galite panaudoti orui pralaidų (ne uždarą) tvarstį, bet prieš tai leiskite geliui keletą minučių nudžiūti. Nenaudokite su orui nepralaidžiais tvarsčiais.

Jei po 3-5 vartojimo dienų simptomai blogėja arba negerėja, pasitarkite su gydytoju.

Olfen vartojimą reikia nutraukti, jei atsiranda odos bėrimas.

Gydymo metu, veikiant saulės spinduliams, gali atsirasti fotosensibilizacija, pasireiškianti odos reakcijomis. 

Saugokite, kad vaikai negalėtų paliesti šiuo vaistu gydomų odos vietų.

Vaikams ir paaugliams
Vaikams ir paaugliams iki 14 metų vartoti Olfen negalima.

Kiti vaistai ir Olfen
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui. 

Vartojant Olfen nustatytu būdu ant odos, iki šiol nepastebėta jokios sąveikos su kitais vaistais.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėštumas
Nenaudokite Olfen paskutinius 3 nėštumo mėnesius, nes jis gali pakenkti Jūsų negimusiam vaikui ir sukelti gimdymo sutrikimų. 
Olfen pirmojo ir antrojo nėštumo trimestro laikotarpius galima vartoti tik pasitarus su gydytoju. Jeigu šiuo periodu gydymas yra būtinas, reikia vartoti mažiausią dozę kiek galima trumpesnį laiką.

Žindymas
Žindymo metu Olfen gali būti vartojamas tik rekomendavus gydytojui, nes nedidelis diklofenako kiekis patenka į motinos pieną. Olfen žindymo laikotarpiu negalima tepti krūtų bei kitų didelių odos plotų ilgą laiką.

Vairavimas ir mechanizmų valdymas
Olfen gebėjimo vairuoti ir valdyti mechanizmus neveikia arba veikia nereikšmingai.

Olfen sudėtyje yra propilenglikolio (E1520) 
Kiekviename šio vaisto grame yra 54 mg propilenglikolio. 

Olfen sudėtyje yra butilhidroksitolueno (E321) 
Butilhidroksitoluenas gali sukelti vietinių odos reakcijų (pvz., kontaktinį dermatitą) ar sudirginti akis ir gleivinę.

Olfen sudėtyje yra kvapiųjų medžiagų
Šio vaisto kvapiosios medžiagos sudėtyje yra benzilo alkoholio (0,15 mg/g gelio), citralio, citronelolio, kumarino, eugenolio, farnezolio, geraniolio, d –limoneno ir linalolio, šios medžiagos gali sukelti alerginių reakcijų. Be to, benzilo alkoholis gali sukelti lengvą vietinį sudirginimą.


3.	Kaip vartoti Olfen

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiesiems ir vyresniems kaip 14 metų paaugliams 
Olfen reikia vartoti 2 kartus per parą (geriausia ryte ir vakare).

Priklausomai nuo gydomos pažeistos vietos dydžio, užtepkite nuo vyšnios iki graikiško riešuto dydžio kiekį, atitinkantį 1-4 g gelio.

Didžiausia paros dozė yra 8 g gelio.

Jeigu per 3-5 dienas simptomai nepagerėjo arba net pablogėjo, būtina pasitarti su gydytoju.

Senyviems pacientams
Dozės keisti nereikia. Jei esate senyvo amžiaus, atkreipkite ypatingą dėmesį į šalutinius poveikius, prireikus pasitarkite su gydytoju arba vaistininku.

Pacientams, kurių inkstų arba kepenų funkcija sutrikusi
Dozės keisti nereikia.

Vartojimas vaikams ir paaugliams (jaunesniems negu 14 metų)
Veiksmingumo ir saugumo duomenų apie Olfen vartojimą vaikams ir paaugliams iki 14 metų (žr. 2 skyrių „Olfen vartoti negalima“) nepakanka.

Vartojimas paaugliams (14 metų ir vyresniems) 
14 metų ir vyresniems paaugliams jeigu šio vaisto reikia skausmui malšinti ilgiau nei 7 dienas arba jeigu simptomai pasunkėja, pacientui / tėvams patariama pasikonsultuoti su gydytoju,.

Prieš pirmąjį vaisto vartojimą:
1. Atsukite tūbelės dangtelį. Norint atidaryti saugumo tarpiklį apverskite dangtelį ir pradurkite tarpiklį antgaliu. Nenaudokite žirklių ar kitų aštrių įrankių!
2. Susukite ir nuimkite plastiko tarpiklį nuo tūbelės. Vartokite gelį pagal aprašymą šiame lapelyje. Nevartokite, jei saugos tarpiklis buvo pažeistas.

Vartojimo metodas
Olfen vartojamas tik ant odos.
Gelį reikia plonai užtepti ant pažeistų kūno vietų ir švelniai įtrinti į odą. Po to, rankas reikia nušluostyti, pavyzdžiui, popierine servetėle, tuomet - nusiplauti, nebent rankos yra ta sritis, kurią reikia gydyti.

Jei netyčia užtepama per daug gelio, perteklių reikia nuvalyti popieriniu rankšluosčiu. Popierinį rankšluostį reikia išmesti į buitines atliekas, kad nepanaudotas produktas nepatektų į vandens aplinką.
Prieš dengiant tvarstį, gelį reikia palikti kelias minutes išdžiūti ant odos.

Vartojimo trukmė
Vartojimo trukmė priklauso nuo simptomų bei pagrindinės ligos. Be gydytojo patarimo Olfen negalima vartoti ilgiau kaip 1 savaitę.


Ką daryti pavartojus per didelę Olfen dozę?
Mažai tikėtina, kad vaisto perdozuosite pavartojant daugiau Olfen, nei reikia, nes vartojant ant odos absorbcija į kraujotaką maža. 
Jei Olfen netyčia nurijote, susisiekite su gydytoju, kuris nuspręs kokių konkrečių priemonių reikia imtis.

Pamiršus pavartoti Olfen
Negalima vartoti dvigubos dozės norint kompensuoti praleistą doze. 

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Tam tikras retas ar labai retas šalutinis poveikis gali būti sunkus.

Jeigu Jums pasireiškė bet kuris iš toliau minimų alergijos požymių, nedelsdami nutraukite Olfen vartojimą ir kreipkitės į gydytoją arba vaistininką:
· pūslinis odos išbėrimas, dilgėlinė (gali pasireikšti rečiau kaip 1 iš 1 000 asmenų);
· švokštimas, dusulys ar krūtinės ląstos spaudimas (astma) (gali pasireikšti rečiau kaip 1 iš 10 000 asmenų);
· veido, lūpų, liežuvio ir gerklės (ryklės) patinimas (gali pasireikšti rečiau kaip 1 iš 10 000 asmenų).

Kiti galimi šalutinio poveikio reiškiniai:

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
Odos išbėrimas, niežėjimas, paraudimas, egzema, dermatitas (odos uždegimas) įskaitant kontaktinį dermatitą.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
Pleiskanojimas, odos išsausėjimas, patinimas (edema).

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
Pustulinis bėrimas (pūlinukų susidarymas), sutrikęs virškinimas, padidėjusio jautrumo reakcijos (įskaitant dilgėlinę), oda gali būti jautresnė šviesai pasireiškiant kaip nudegimas saulėje.

Šalutinio poveikio reiškiniai, kurių dažnis nežinomas (dažnis negali būti apskaičiuotas pagal 
turimus duomenis):
Deginimo pojūtis vartojimo vietoje, odos sausumas.

Jei Olfen vartojamas dideliam odos plotui ilgą laiką, negalima visiškai paneigti sisteminio šalutinio poveikio (pvz.: inkstų, kepenų, virškinimo trakto šalutinis poveikis, sisteminės padidėjusio jautrumo reakcijos), kuris gali atsirasti vartojant sisteminiu būdu vaistų, kurių sudėtyje yra diklofenako.
 
Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Olfen

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir tūbelės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25 C temperatūroje.
Laikyti gamintojo dėžutėje, kad vaistas būtų apsaugotas nuo šviesos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Olfen sudėtis 
· Veiklioji medžiaga yra diklofenakas. 
· 1 g gelio yra 23,2 mg diklofenako dietilamino, atitinkančio 20 mg diklofenako natrio druskos.
· Pagalbinės medžiagos yra karbomeras, kokoilo kaprilokapratas, makrogolio cetostearilo eteris, skystasis parafinas, dietilaminas, izopropilo alkoholis, propilenglikolis (E1520), oleino rūgštis (E570), butilhidroksitoluenas (E321), kvapiosios medžiagos (sudėtyje yra benzilo alkoholio, citralio, citronelolio, kumarino, eugenolio, farnezolio, geraniolio, d-limoneno ir linalolio), išgrynintas vanduo.

Olfen išvaizda ir kiekis pakuotėje 
Olfen yra baltos arba beveik baltos spalvos homogeniškas gelis, supakuotas aliuminiu laminuotoje tūbelėje su PE saugos tarpikliu ir PP užsukamuoju dangteliu, kurioje yra 30 g, 50 g, 60 g, 100 g, 150 g arba 180 g gelio. 

Gali būti tiekiamos ne visų dydžių pakuotės.

Registruotojas ir gamintojas

Registruotojas
Teva B.V.
Swensweg 5, 2031 GA Haarlem,
Nyderlandai

Gamintojas
Merckle GmbH
Graf-Arco-Str.3
89079 Ulm
Vokietija

Jeigu apie šį vaistą norite sužinoti daugiau, kreipkitės į vietinį registruotojo atstovą:
UAB Teva Baltics
Molėtų pl. 5
LT-08409 Vilnius
Tel.+370 5 266 02 03

Šis vaistas Europos ekonominės erdvės valstybėse narėse registruotas tokiais pavadinimais:

Belgija: Kinespir Forte 20 mg/g gel
Čekija: DiclofenacTeva
Estija: Olfen 
Suomija: Diclofenac ratiopharm 23,2 mg/g geeli
Vokietija: Diclofenac AbZ Schmerzgel
Vengrija: Diclofenac Teva Forte 20 mg/g gél
Kroatija: Diklofenaknatrij Pliva 20 mg/g gel 
Airija: Motusol Max 2 % w/w gel
Islandija: Diclofenac Teva
Italija: DICLOFENAC TEVA BV
Latvija: Olfen 23,2 mg/g gels
Liuksemburgas: Diclofenac AbZ Schmerzgel
Norvegija: Diclofenac diethylamine Teva
Portugalija: OlfenEX Artic
Lenkija: Olfen MAX
Slovakija: Diklofenak- dietylamín Teva 23,2 mg/g gél

Šis pakuotės lapelis paskutinį kartą peržiūrėtas 2025-10-29.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

